שיחת קטגוריה:שבילי הליכה נוצריים

message: מעבר לעובדה שכרגע מדובר על 3 ערכים בלבד, מה שלא מצדיק קטגוריה במקומותנו, המכנה המשותף לערכים שכלולים בקטגוריה די קלוש. אז או שהקטגוריה תוגדר כיאות ותוגדל, או שיש למחוק אותה. עמית - שיחה 20:48, 25 בספטמבר 2018 (IDT)
replies: text: כבר יש קטגוריה :קטגוריה:אתרי עלייה לרגל (נצרות). הקטגוריה הנוכחית מיותרת. יוניון ג'ק - שיחה 23:10, 25 בספטמבר 2018 (IDT)
replies: text: : שביל הליכה הוא ממש לא אתר עליה לרגל. בשביל הולכים, לעתים מאות ק"מ. מי שפתח את הקטגוריה הוא משתמש:Ori שחבל שכבר לא כאן, אבל הוא המומחה מספר אחד לנצרות בוויקי מאז ומעולם. חזקה עליו שהוא יודע את ההבדל ופתח קטגוריה נפרדת. בורה בורה - שיחה 07:27, 26 בספטמבר 2018 (IDT)
replies: text: :: יש לציין כי לקטגוריה פוטנציאל להרבה יותר מחמישה ערכים. ראו את הקטגוריה הזו. בורה בורה - שיחה 07:37, 26 בספטמבר 2018 (IDT)
replies: text: :::, דבריך למעלה הם שיפוט לגופו של אדם. אני מלא כבוד והערכה לאורי והוא בהחלט כאן, אבל אף ויקיפד אינו מושלם וחס וחלילה שכשאני טועה טעויותי לא יתוקנו כדי לחוס על "כבודי". אם אורי כדבריך יודע את ההבדל, ראוי היה שיבהיר זאת כשפתח את הקטגוריה. הקטגוריה שהצבעת עליה בויקיאנגלית אכן מוצדקת, אבל ההבדל בינה לבין הקטגוריה שעליה אנחנו דנים גדול מאוד (שניים מתוך שלושת הערכים הקיימים בקטגוריה כאן לא ימצאו עצמם בקטגוריה באנגלית). עמית - שיחה 10:56, 26 בספטמבר 2018 (IDT)
replies: text: ::::: לא נימקתי את החשיבות רק כי "אורי פתח". אבל בהחלט הבאתי את הידע שלו כגורם מסייע. בורה בורה - שיחה 11:34, 26 בספטמבר 2018 (IDT)
replies: text: ::::::ראשית, בוויקיפדיה יש מאות קטגוריות שנפתחו עבור ערך אחד ויחיד, חלקן בידי בכירי העורכים כאן. זה הרבה יותר לא תקין מאשר קטגוריה שיש בה ארבעה ערכים בלבד ואינני רואה הצדקה לתקוף דווקא אותה. שנית, לטעמי יש חשיבות אנציקלופדית לקטגוריה: אני מסכים עם בורה בורה ששביל הליכה איננו כאתר עלייה לרגל. זוהי תופעה תיירותית נוצרית שיש מקום להתייחס אליה בקטגוריה נפרדת. אולי יש לקרוא ל:קטגוריה:נתיבי הליכה נוצריים. גם אינני מסכים עם עמית שהקשר בין הערכים שבקטגוריה הוא קלוש. יואב ר. - שיחה - נופי חלונות 10 23:07, 28 בספטמבר 2018 (IDT)
replies: text: :::::::"שבילי הליכה נוצריים", או ליתר דיוק "נתיבי הליכה נוצריים" שונים במהותם מאתרי עליה לרגל. המדובר בנתיבים בעלי חשיבות דתית שחלקם "עוברים דרך", או "מגיעים אל" אתרי עליה לרגל, אבל עיקר חשיבותם טמונה בדרך שעובר הצליין ובחוויית המסע הנפשי שהוא חווה תוך כדי ההליכה. בארץ ישראל יש כמה וכמה נתיבים שכאלו, וניתן רק לציין (מעבר לאלו שקוטלגו בקטגוריה) את הנתיב מהר האושר אל כפר נחום, את הנתיב (שנסלל כטיילת לפני מספר שנים) לאורך חוף הכנרת בין טבחה וכפר נחום, את הנתיב המוליך מאבו גוש לעבר אמאוס, ואת הנתיב שבין בית פגי לעיר העתיקה. בנוסף לנתיבים בעלי הרקע ההיסטורי המעוגן בברית החדשה ישנם נתיבים העוברים לאורך "תחנות הצלב", דוגמת המסלול שהוקם בחצר המנזר הכרמליטי שעל הכרמל (סטלה מאריס) וכמוהו יש בעולם מאות, אם לא אלפים. RimerMoshe - שיחה 02:12, 30 בספטמבר 2018 (IDT)
replies: text: ::::::::ראשית אני רוצה להודות לך  על התשובה העניינית. לאור מה שכתבת, האם לדעתך הערכים שביל פאולוס הקדוש ושביל ישו הכלולים בקטגוריה אכן עונים על ההגדרה הזאת, או שסתם מדובר בגימיק תיירותי? עמית - שיחה 12:33, 30 בספטמבר 2018 (IDT)
replies: text: :::::::::עמית, המסורת של הליכה בעקבות פאולוס בקהילות של אנטוליה היא מסורת עתיקה הידועה היטב עוד מן התקופה הביזנטית, ומתועדת בכתבים של עולי רגל. השביל שסומן הוא כמובן יוזמה תיירותית מודרנית, אבל היא מעוגנת כאמור ביסודות עתיקים. לגבי שבילי ההליכה בגליל, מנצרת לכפר נחום, הסיפור די דומה. המסורת העתיקה קיימת עוד מן התקופה הביזנטית, ומעוגנת באתרים המוזכרים בברית החדשה ובסיפור על ישוע המגורש מעיר נעוריו נצרת ועובר לפעול ולהתגורר בביתו של פטרוס בכפר נחום. השבילים המסומנים הם בהחלט יוזמה תיירותית, שתחילתה בסימון שביל ישו ביוזמה פרטית, והמשכה בשביל נוסף, תחת המותג "דרך הבשורה", שסומן ביוזמת משרד התיירות. לדעתי יש מקום להפריד בין שני השבילים, ובהחלט יש מקום לערך נפרד עבור "דרך הבשורה" שסומנה תוך התמקדות בקהל האוונגליסטי המעוניין להתמקד בנוף הטבעי מתקופתו של ישוע ולא בכנסיות (שרובן קתוליות ואורתודוכסיות), אבל זה כבר סיפור אחר. RimerMoshe - שיחה 14:21, 30 בספטמבר 2018 (IDT)
thread_title:  חשיבות